World Checklist of Vascular Plants

Ny World Checklist of Vascular Plants (WCVP) dia angon-drakitra an-tserasera momba ny taksônômian' ny  zavamaniry. Maneho ny marimaritra iraisana maneran-tany amin' ny karazana zavamaniry misy lalan-dranon-kazo fantatra rehetra izy io, ao anatin' izany ny zavamaniry mamony (Angiospermae), kônifera (Pinophyta), ny ampanga (Filicophyta) ary volombato (Bryophyta).

Mikendry ny hanome loharano maharitra sy voatahiry ny WCVP. Ny Royal Botanic Gardens, Kew no mitantana azy io namin' ny fampifanarahana ny anarana siantifika ao amin' ny International Plant Names Index (IPNI) sy ny ny taksônômian' ny World Checklist of Selected Plant Families (WCSP). Ity versiona beta ity dia tsy mampiseho afa-tsy anarana izay ao amin' ny IPNI sy ao amin' ny WCVP. Hita ao ny fianakavian-javamaniry efa feno sy nohavaozin' ny manampahaizana ivelany sy anatiny, ary koa ny fianakavian-javamaniry izay an-dalam-pamolavolana sy an-dalam-panavaozana. Mikendry ny haneho ny marimaritra iraisana eran-tany momba ny taksônômian' ny zavamaniry ny WCVP mba hahafantarana ny taksônômia navoaka farany sady mampiditra ny hevitry ny mpahay taksônômia manerantany.

Manome anarana sy taksônômia fototra ho an' ny tranokalan' ny Plants of the World Online, izay tantanin' i Kew ihany koa ny WCVP. Nanomboka tamin' ny taona 2023 dia mandefa ny mpitsidika any amin' ny tranokalan' ny Plants of the World Online ny tranokalan' ny WCVP.

Manasa ny mpitsidika haneho hevitra momba ny votoatiny sy ny fomba fampiasana an' ilay tranokala beta koa ny WCVP.

 Rohy ivelany 

 Tranonkala ôfisialy: wcvp.science.kew.org